4.10.2022
SK
Úradný vestník Európskej únie
C 381/7
Predbežné oznámenie o koncentrácii (Vec M.10873 - SANLAM / ALLIANZ / SANLAM ALLIANZ AFRICA JV) Vec, ktorá môže byť posúdená v rámci zjednodušeného postupu (Text s významom pre EHP)
(2022/C 381/06)
1.
Komisii bolo 27. septembra 2022 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Sanlam Limited („Sanlam“, Južná Afrika), — Allianz SE („Allianz“, Nemecko), — Sanlam Allianz Africa Proprietary Limited („Sanlam Allianz Africa“, Južná Afrika), novovytvorený spoločný podnik.
Podniky Sanlam a Allianz získajú v zmysle článku 3 ods.
1 písm.
b) a článku 3 ods.
4 nariadenia o fúziách spoločnú kontrolu nad podnikom Sanlam Allianz Africa.
Koncentrácia sa uskutočňuje prostredníctvom kúpy akcií v novozaloženej spoločnosti tvoriacej spoločný podnik.
2.
Predmet činnosti dotknutých podnikov:
— Sanlam je medzinárodná skupina finančných služieb zložená z viacerých poisťovateľov, poskytovateľov finančných služieb a iných finančných inštitúcií, — Allianz je globálna integrovaná skupina finančných služieb, ktorá ponúka produkty životného aj neživotného poistenia a správy aktív.
3.
Sanlam Allianz Africa bude spoločný podnik spoločností Sanlam a Allianz zameraný na životné a všeobecné poistenie v celej Afrike.
Sanlam pritom využije subjekty, cez ktoré poskytuje poistenie a správu aktív v týchto krajinách: Angola, Benin, Botswana, Burkina Faso, Kamerun, Kongo, Gabon, Ghana, Guinea, Pobrežie Slonoviny, Keňa, Madagaskar, Malawi, Mali, Maurícius, Maroko, Mozambik, Namíbia, Niger, Nigéria, Rwanda, Senegal, Južná Afrika, Tanzánia, Togo, Uganda a Zambia.
Allianz využije subjekty, cez ktoré ponúka poistenie v týchto krajinách: Burundi, Kamerun, Egypt, Ghana, Pobrežie Slonoviny, Keňa, Madagaskar, Maurícius, Maroko, Nigéria, Senegal, Tanzánia a Uganda.
4.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
5.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.10873 - SANLAM / ALLIANZ / SANLAM ALLIANZ AFRICA JV (1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.